Intră acum și în grupul de
„Tot mandatul am de gând să Construiesc, să am Rezultate, să fiu Eficient și să Dezvolt”, a declarat, vineri, președintele PNL Suceava, Gheorghe Flutur, în fața a mii de susținători liberali care au participat la mitingul electoral organizat de PNL în centrul municipiului Suceava.
El a subliniat că principalele cuvinte ale acestei declarații sunt Construiesc, Rezultate, Eficient și Dezvolt (CRED) care vor fi temelia pentru următorul mandat de președinte al Consiliului Județean Suceava.
Flutur a prezentat și Decalogul, respectiv principalele puncte din programul său electoral pentru mandatul 2024-2028.
1. Să pun la dispoziția sucevenilor toată experiența, buna-credință și puterea de muncă
2. Să am ca obiectiv principal bunăstarea, siguranța și confortul sucevenilor
3. Să legăm Suceava de autostrăzi, Nord-Sud și Est-Vest
4. Să cresc rolul regional al Sucevei
5. Să reindustrializăm Suceava
6. Să reducem decalajul economic față de alte regiuni
7. Să deschidem frontierele cu Ucraina și să întărim parteneriatele cu vecinii
8. Să reprezint în continuare Suceava, la vârf, în politica românescă
9. Să creez condiții mai bune pentru întoarcerea diasporei acasă
10. Să punem eficient în valoare patrimoniul cultural, natural și resursa umană a zonei
„Sunt câteva lucruri pe care le-am scris azi noapte pe hârtie că n-am avut somn. De mâine, probabil, alții n-o să aibă și eu ca un om simplu, dintre dumneavoastră mă gândesc să Construiesc, să am Rezultate, să fiu Eficient și să Dezvolt, prescurtat CRED. Cred în primul rând în Dumnezeu, cred în forța dumneavoastră și în echipă. Le cer sucevenilor să-mi dea echipa liberală ca să conducem eficient acest județ”, a spus Gheorghe Flutur.